**Նաթիբ լեռ** /nɑːˈtiːb/, հրաբուխ և կալդերա Ֆիլիպինների Լուսոն կղզու հարավում՝ Բաթանի շրջանում։ Հրաբուխը զբաղեցնում է Բաթան թերակղզու հյուսիսային հատվածը։ Լեռն իր շրջակայքով բնության հատուկ պահպանվող տարածք է և 1945 թվականից կոչվում է Բաթանի ազգային պարկ։

Ֆիզիկական առանձնահատկություններ
-------------------------------

Քարտեզի ռելիեֆը
Նաթիբ լեռը ստրատոհրաբուխ է՝ 6-7 կմ (3.7-4.3 մղոն) բարձրությամբ կաղնաձև կալդերայով, որը բացված է դեպի հյուսիս-արևմուտք։ Այդ կալդերայի արևելյան կողմում ընկած է ավելի փոքր՝ 2 կմ-անոց Պասուկուլան կալդերան։ Նաթիբ լեռան ամենաբարձր գագաթը ծովի մակարդակից բարձր է 1253 մետր (4111 ոտնաչափ) և գտնվում է երկու կալդերաների համընկնման կետում։ Բարդ կալդերան ընդհանուր ունի 26 կմ (16 մղոն) տրամագիծ։

Հրաբխային ակտիվություն
----------------------

Նաթիբ լեռը չի ունեցել պատմական ժայթքումներ։ 1991 թվականի ուսումնասիրությունները ցույց են տվել, որ վերջին ժայթքումը հավանաբար տեղի է ունեցել Անթրոպոգենից մինչև Պլեյստոցեն ընկած ժամանակահատվածում։ Ավելի վաղ՝ 1971 թվականին կատարված հետազոտությունը ցոյց է տալիս, որ ժայթքման հետևանքով առաջացած նյութերի տարիքը 69 000-ից ±27 000 է։ Դոկտոր Քեվին Ռոդոլֆոյի վերջերս կատարած հետազոտությունը Չիկագոյի Իլինոյս համալսարանի հողի և շրջակա միջավարի գիտությունների դեպարտամենտից ցույց է տվել, որ վերջին ժայթքումը եղել է հրաբխի նախապատմական պիրոկլաստիկ հոսքը, որը Սուբիկ ծովածոցից մուտք է գործել Զամբալեսի թերակղզի, ուսումնասիրելուց 11-18 000 տարի հետո։ Նաթիբի այժմյան ակտիվությունը զբաղեցնում է 5 ջերմային տարածք։ Նաթիբ կալդերայի հիդրոթերմալ հանքավայրերից են Ասինը, Մամոտը, Տիգուլանգինը, Ույոնգը և Պայպիտը։ Հանքավայրերի ջերմաստիճանը՝ ցածր հոսքերով և չեզոք կամ ալկալային ջրազրկմամբ, հասնում է 30-56 °C-ի։

Ֆիլիպինների հրաբխագիտության և սեյսոմոլոգիայի համալասրանը Նաթիբ լեռը դասակարգել է պոտենցիալ ակտիվ հրաբուխների մեջ։

Երկրաբանություն
---------------

Նաթիբ լեռան վրա հայտնաբերված ժայռերի մեծամասնությունը բիոտիտային, հոռնբլենդային, անդեզիտային ծագման է, որոնք ունեն թեքում դեպի դացիտային հոսքեր և տուֆեր և նման են Մարիվելս լեռանը՝ Բաթան թերակղզու հարավային մասին։

Նաթիբը Արևմտյան Բաթանի հրաբխային շղթայի մասն է, որն իր մեջ ներառում է Պինատուբո ակտիվ հրաբուխը։

Տես նաև
-------

* Ֆիլիպինների ակտիվ հրաբուխների ցանկ
* Ֆիլիպինների պոտենցիալ ակտիվ հրաբուխների ցանկ
* Ֆիլիպինների հանգած հրաբուխների ցանկ
* Խաղաղօվկիանոսյան հրաբուխների հրե օղակ

Ծանոթագրություններ
------------------

1. 1 2  Mt. Natib" Archived 2011-02-04 at the Wayback Machine.. Bataan...Raging Peninsula. Retrieved on 2012-02-21.
2. ↑  "Protected Areas in Region 3" Archived 2014-01-09 at the Wayback Machine.. Protected Areas and Wildlife Bureau of the Philippines. Retrieved on 2012-02-21.
3. 1 2 3 4  "Natib" Archived 2011-10-05 at the Wayback Machine.. Philippine Institute of Volcanology and Seismology. Retrieved on 2012-02-21.
4. 1 2 3  «Natib»։ *Global Volcanism Program*։ Smithsonian Institution։ Վերցված է 2008-12-02
5. ↑  Cherry (2012-02-03). "Preserve Mt. Natib of Bataan". MyBataan.com. Retrieved on 2012-02-21.
6. ↑  "Mariveles" Archived 2011-10-05 at the Wayback Machine.. Philippine Institute of Volcanology and Seismology. Retrieved on 2012-02-21.
7. ↑  "Pinatubo Volcano" Archived 2009-01-29 at the Wayback Machine.. Philippine Institute of Volcanology and Seismology. Retrieved on 2012-02-21.

Արտաքին հղումներ
----------------

* Philippine Institute of Volcanology and Seismology (PHIVOLCS), Natib page
* Smithsonian Institution's Global Volcanism Program, Natib page

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |